[{"text_idx": "#000000", "text": "Kui suurt muutust ei toimu, siis muutuvad u\u0308leujutused ja po\u0303uad u\u0308ha intensiivsemaks. Viimastega vo\u0303ivad kaasneda ka suured maastiku- ja metsapo\u0303lengud, nagu praegu Kreekas."}, {"text_idx": "#000001", "text": "U\u0308RO teadlased kinnitasid kriitilises raportis, et inimkonna kahjulik mo\u0303ju kliimale on to\u0303siasi. Esimeses aruandes po\u0308o\u0308rati enim ta\u0308helepanu meid ka\u0308esoleval sajandil ees ootavatele probleemidele \u2013 u\u0308lemaailmsele temperatuuri ja meretaseme to\u0303usule, mis mo\u0303lemad vo\u0303ivad ohustada inimkonna turvalisust. Siiski nentisid raporti autorid, et kiire ja u\u0308htse tegutsemisega on veel vo\u0303imalik olukorda pa\u0308a\u0308sta."}, {"text_idx": "#000002", "text": "Esmaspa\u0308eval avaldatud U\u0308RO valitsustevahelise kliimamuutuste ekspertno\u0303ukogu (IPCC) to\u0308o\u0308ru\u0308hma hindamisaruanne on esimene mitmetest la\u0308hikuudel ilmavalgust na\u0308gevatest kliimaraportitest. Need tuuakse avalikkuse ette enne novembris Glasgow's toimuvat suurt kliimakonverentsi COP26. A\u0308sja avaldatud 42leheku\u0308ljeline dokument na\u0308itas, et ro\u0303o\u0303mustamiseks kuigi suurt po\u0303hjust pole. U\u0308RO peasekreta\u0308r Antonio Guterres teatas, et IPCC to\u0308o\u0308ru\u0308hma esimene raport on \u201einimkonnale punaseks ha\u0308ireks\u201c."}]